שלי אברהם. בת 35. מתגוררת באשקלון. נשואה ואימא ל- 4. נולדה באתיופיה. ב-1985 עלתה לישראל. בימים אלה השיקה קולקציה חדשה בעיצובה, כולה על טהרת צבעונית אפריקאית מתובלת בישראליות – קו עיצובי שמאפיין אותה ועושה לנו ממש נעים בסביבה. "סגנון אתני ייחודי", מחדדת המעצבת את ההגדרה.
"אין ספק שלמקורות שלי השפעה על הסגנון של השמלות שאני מעצבת. מקור ההשראה שלי הוא הצבעוניות והצבעים המרהיבים מאפריקה, מאתיופיה. אני זוכרת שכילדה התלבשתי בצבעים לא קשורים, אבל נהניתי מזה! הייתי רואה בזה ייחודיות!"
זאת אינה הקריירה הראשונה שלך, נכון?
"עיצוב תמיד היה שם, בתוך הלב. אבל במשך שנים עסקתי בטיפול בילדים בגיל הרך, ותוך כדי עבודה וגידול ילדים משלי לא מצאתי ממש זמן לתפור ולעצב. לפני כשש שנים התחלתי ממש ללמוד, לחקור את עולם האופנה, אז גם התאהבתי מחדש בצבעוניות, שמחה ופשטות של אפריקה".
מה הוביל אותך לעצב שמלות בסגנון אתני?
"אני מאוד רוצה שנשים וגברים יעזו וילבשו בגדים צבעוניים, ויראו לעולם שגם אם הם לא ביום הכי טוב שלהם, הם לבושים שמח. ככה אני מרגישה כאשר אני לובשת בדים צבעוניים. זה בשנייה משנה לי את ההרגשה. אני משתדלת להיות בשמחה תמיד, כי זה מזכיר לי את הפשטות, הצבעוניות ושמחת החיים שבאתיופיה".
יש לך 4 ילדים ומותג לטפח. איך מוצאים זמן?
"בלילה. כשהם ישנים".
"השאיפה שלי הוא להמשיך ולדבוק בייחודיות, כי אני מאמינה במה שאני עושה ואני חדורת מטרה".
"אני מאוד רוצה שנשים וגברים יעזו וילבשו בגדים צבעוניים, ויראו לעולם שגם אם הם לא ביום הכי טוב שלהם, הם לבושים שמח. ככה אני מרגישה כאשר אני לובשת בדים צבעוניים. זה בשנייה משנה לי את ההרגשה. אני משתדלת להיות בשמחה תמיד, כי זה מזכיר לי את הפשטות, הצבעוניות ושמחת החיים שבאתיופיה"
טווח מחירים: למכירה: 450-650 שקל. להשכרה: 350-500 שקל.